**Hasznos információk a támogatási igazolás beadásához**

Az elmúlt napok során folyamatosan érkeztek a támogatási igazolás kérelmek a Szövetségbe. A beérkezett kérelmek feldolgozását a Központi Hivatal megkezdte és megszülettek az első hiánypótlási határozatok is.

Az eddigi tapasztalatok alapján a támogatási kérelmet benyújtó sportszervezetek figyelmét nyomatékosan szeretnénk felhívni a következőkre:

1. A Támogatási igazolásokat az Elektronikus Kérelmi Rendszerben kell kitölteni! A kitöltést részletes útmutató segíti.
2. A Támogatási kérelem jóváhagyása előtt papír alapon benyújtott változtatási/módosítási kérelmeket az Elektronikus Kérelmi Rendszerben is át kell vezetni. A benyújtott kérelmek jelenleg lezárt állapotban vannak, az újbóli megnyitást a sporttamogatas@hunbasket.hu e-mail címen kell kérni.

A Kérelmet a papír alapon benyújtott módosításoknak megfelelően kell újból kitölteni, majd véglegesíteni, illetve beküldeni. A beküldés után a rendszer lezárja a Kérelmet.

A Kérelemben szereplő összegeknek meg kell egyeznie a jóváhagyó Határozatban szereplő összegekkel!

1. Az Elektronikus Kérelmi Rendszer technikai problémáival összefüggő kérdésekben a **20/9935253-as** számon lehet segítséget kérni.

Budapest, 2011. november 2.